Gary Kubiak

Gary Wayne Kubiak (s. 15. elokuuta 1961 Houston, Teksas) on yhdysvaltalainen entinen amerikkalaisen jalkapallon valmentaja ja pelaaja. Pelaajana Kubiak edusti NFL:ssä Denver Broncosia vuosina 1983–1991 toimien tähtipelinrakentaja John Elwayn varamiehenä. Pelaajauransa jälkeen Kubiak siirtyi valmentajaksi. Hän aloitti yliopistotasolta, kunnes siirtyi San Francisco 49ersin pelinrakentajien valmentajaksi vuonna 1994. Vuotta myöhemmin Mike Shanahan palkkasi Kubiakin Denver Broncosin hyökkäyksen koordinaattoriksi, jona hän toimi vuoteen 2005 asti. Kubiak voitti apuvalmentajana kaksi Super Bowl -mestaruutta. Houston Texans palkkasi Kubiakin päävalmentajakseen vuonna 2006. Kahdeksan kauden aikana hän johdatti Texansin pudotuspeleihin kaksi kertaa, joukkue voitti 61 ottelua ja hävisi 63. Texans antoi Kubiakille potkut kesken kauden 2013.http://www.usatoday.com/story/sports/nfl/texans/2013/12/06/gary-kubiak-fired-coach-houston/3891633/ 

Tammikuussa 2015 Kubiakin vanha pelikaveri John Elway palkkasi hänet Denver Broncosin päävalmentajaksi.http://espn.go.com/nfl/story/_/id/12191685/denver-broncos-hire-gary-kubiak-new-head-coach Kubiak johti joukkueen Super Bowl -mestaruuteen heti ensimmäisellä kaudellaan.http://yle.fi/urheilu/rautainen_puolustus_liikaa_carolinalle__denver_on_super_bowl_-mestari/8655527 Kausi 2016 ei sujunut yhtä hyvin tähtipelinrakentaja Peyton Manningin lopetettua uransa. Kubiak kärsi kauden aikana terveysongelmista ja päätti lopettaa valmentajanuransa kauden jälkeen.http://www.nfl.com/news/story/0ap3000000768140/article/broncos-coach-gary-kubiak-retires-from-coaching 

 Lähteet 

Luokka:Yhdysvaltalaiset amerikkalaisen jalkapallon pelaajat
Luokka:Yhdysvaltalaiset amerikkalaisen jalkapallon valmentajat
Luokka:Vuonna 1961 syntyneet
Luokka:Elävät henkilöt